The Heart Is a Lonely Hunter
<s>The Heart Is a Lonely Hunter () je debitanski roman američke književnice Karson Mekalers iz 1940.</s><s>Radnja je smeštena u gradiću na američkom jugu gde čitalac prati život Džona Singera, usamljenog gluvonemog čoveka, i grupe od četvoro različitih usamljenika, koji su privučeni Singerovom ljubaznom i saosećajnom prirodom.</s><s>Pokušaj junaka da pronađu predah i da drugome saopšte svoje snove i želje ostaju besplodni pokušaji koji vode samo u još dublju tugu.</s><s>Književni kritičar Lorens Grejver ga je opisao kao parabolu ljudskog stanja, izolacije, žudnje za razgovorom i nemogućnosti komunikacije; kao i parabolom neizbežnih obmanama, propraćenih isto toliko neizbežnom ljudskom potrebom za ljubavlju.</s>

<s>Roman žanrovski pripada južnjačkoj gotici i ispripovedan je u trećem sveznajućem licu.</s><s>Likovi su često oslikani uz pomoć groteske.</s><s>Osim usamljenosti, otuđenja i nemogućnosti komunikacije, „Srce je usamljeni lovac“ tematizuje problem rodnih uloga, rasizam i klasnu nejednakost.</s><s>Kada je izdat, književni kritičari su toplo i pozitivno dočekali roman, iznenađeni talentom dvadestrogodišnje autorke i njenim razumevanjem ljudskog stanja.</s><s>Roman se na kraju dvadestog veka našao na sedamnaestom mestu liste najboljih romana na engleskom jeziku koju je sastavila izdavačka kuća Moderna biblioteka (Modern Library).</s>

<s>Roman je na srpskohrvatski jezik prvi put preveden 1960. u prevodu Zlatka Gorjana pod imenom „Srce je lovac samotan“ (Svjetlost, Sarajevo), dok je 2014. preveden na srpski od strane Aleksandre Milosavljević kao „Srce je usmaljeni lovac“ (LOM, Beograd).</s>

<s>Filmska adaptacija 
Po romanu je 1968. snimljen istoimeni film u režiji Roberta Elisa Milera sa Alanom Arkinom, Sondrom Lok i Siseli Tajson u glavnim ulogama.</s><s>Film je relativno verna adaptacija događaja opisnih u romanu i dobro je dočekan od strane filmskih kritičara, hvaljen podjednako zbog osećajnosti u prikazivanju samoće i otuđenja, kao i zbog dirljive glume glavnih glumaca.</s>

<s>Reference</s>

<s>Literatura</s>

<s>Spoljašnje veze 
 O romanu na sajtu posvećenom Karson Mekalers 
 Ocene i kritike čitaoca na sajtu gudridsa</s>

<s>Romani 1940.</s><s>Američka književnost
Authority control 2</s>

